**CĂTRE,**

**TOȚI FURNIZORII DE SERVICII MEDICALE, MEDICAMENTE ȘI DISPOZITIVE MEDICALE AFLAȚI ÎN RELAȚII CONTRACTUALE CU CASA DE ASIGURĂRI DE SĂNĂTATE MUREȘ**

**Potrivit prevederilor art.7-12 din Ordinul CNAS nr. 1549/2019 privind aprobarea Normelor metodologice pentru stabilirea documentelor justificative privind dobândirea calităţii de asigurat, vă rugăm nu direcționați persoanele asigurate către casele de asigurări de sănătate, în măsura în care acestea sunt asigurate, însă nu puteți realiza comunicaţia cu sistemul informatic.**

**Astfel, în conformitate cu prevederile art.10 din Ordinul nr. 1549/2018, în situaţii justificate în care nu se poate realiza comunicaţia cu sistemul informatic, în vederea asigurării accesului liber la pachetul de servicii medicale de bază, furnizorii acordă persoanelor asigurate servicii medicale, medicamente şi dispozitive medicale pe baza documentelor prevăzute la art. 11 alin. (1), aferente fiecărei categorii de persoane**

**Deasemenea, în măsura în care urmare interogării interfeței electronice pe site-ul Casei Naţionale de Asigurări de Sănătate (CNAS) la adresa** [**http://www.cnas.ro/page/verificare-asigurat.html**](http://www.cnas.ro/page/verificare-asigurat.html)**, persoana are calitatea de asigurat, însă nu are card emis, potrivit prevederilor art.223, alin.(1^1) din Legea nr. 95/2006 privind reforma în domeniul sănătății, republicată, cu modificările și completările ulterioare, pentru situaţiile în care nu au fost emise cardurile naţionale de asigurări de sănătate, dovada calităţii de asigurat se face pe baza documentelor necesare dovedirii calităţii de asigurat, prevăzute în Ordinul nr. 1549/2018, art.7, coroborat cu art.11, alin.(1). În acest caz, se va raporta serviciu fără card.**

**În măsura în care persoana asigurată a solicitat emiterea unui card național duplicat, acesta este obligat să prezinte furnizorului de servicii medicale, medicamente sau dispozitive medicale, adeverința de înlocuire a cardului naţional cu valabilitate de 60 de zile, eliberată prin grija casei de asigurări de sănătate la care acesta este înscris, în conformitate cu prevederile Ordinului CNAS nr. 98/2015. Astfel, serviciul se va semna cu adeverința de înlocuire a cardului național, valabilă.**

**PREŞEDINTE-DIRECTOR GENERAL, DIRECTOR DIRECŢIA ECONOMICĂ,**

 **EC.RODICA BIRO EC. BUTIULCA MANUEL AUGUSTIN**